open-index/open-wikipedia-markdown huggingface dataset:
10,000 Maniacs

**10,000 Maniacs** on yhdysvaltalainen pop-rockyhtye.

## Historia

Yhtyeen perustivat nimellä Still Life vuonna 1981 New Yorkin Jamestownissa Dennis Drew (kosketinsoittimet), Steve Gustafson (basso), Chet Cardinale (rummut), Robert Buck (kitara) ja Teri Newhouse (laulu). Myöhemmin yhtyeeseen liittyi lauluntekijäksi, kitaristiksi ja laulajaksi John Lombardo. Pian Cardinale ja Newhouse lähtivät yhtyeestä, jolloin laulusolistiksi tuli Natalie Merchant, joka oli silloin 17-vuotias. Vuonna 1983 yhtyeen vakituiseksi rumpaliksi tuli Jerry Augustyniak.

John Lombardo jätti yhtyeen vuonna 1986, mutta palasi vuosiksi 1994–2002. Natalie Merchant jätti yhtyeen vuonna 1993, minkä jälkeen tärkeimpänä laulusolistina yhtyeessä on ollut Mary Ramsey.

Yhtye otti vuonna 1981 nimekseen 10,000 Maniacs ja alkoi kirjoittaa omaa musiikkia. Sävellyksistä vastasi useimmiten Lombardo ja sanoituksista Merchant. Vuonna 1982 yhtye julkaisi EP-levyn *Human Conflict Number Five* ja seuraavana vuonna ensimmäisen LP-levynsä *Secrets of the I Ching.* Vuonna 1990 näiden kahden levyn materiaalia julkaistiin uudelleenmasteroituna levyllä *Hope Chest: The Fredonia Recordings 1982-1983.*

Vuonna 1984 10,000 Maniacs teki sopimuksen Elektra-levy-yhtiön kanssa ja julkaisi seuraavana vuonna toisen LP-levynsä, *The Wishing Chair*, jonka musiikki oli folk-vaikutteista melodista rockia. Tämän levyn myötä 10,000 Maniacs alkoi saada entistä enemmän huomiota osakseen niin kriitikkojen kuin yleisönkin parissa.

Vuonna 1987 yhtye julkaisi levyn *In My Tribe*, joka oli edeltäjiään enemmän pop-rock-tyylinen. Sitä seurasivat edellisiä levyjä kantaa ottavampia sanoituksia sisältänyt *Blind Man's Zoo* (1989) ja *Our Time in Eden* (1992). Vuonna 1993 10,000 Maniacs julkaisi MTV Unplugged -esiintymisensä levynä, minkä jälkeen Natalie Merchant jätti yhtyeen aikaisemman lupauksensa mukaisesti ja ryhtyi soolouralle.

Merchantin lähdettyä 10,000 Maniacs on jatkanut toimintaansa vaihtelevalla kokoonpanolla. Perustajajäsen Robert Buck kuoli vuonna 2000.

## Yhtyeen jäsenet

*Jerome Augustyniak
*Dennis Drew
*Jeff Erickson
*Steve Gustafson
*Mary Ramsey
*Natalie Merchant – (1981–1993)
*John Lombardo – (1981–1986,1994–2002)
*Rob Buck – (1981–1989)

## Diskografia

### Studioalbumit
**[[Secrets of the I Ching]]*, 1983
**[[The Wishing Chair]]*, 1985
**[[In My Tribe]]*, 1987
**[[Blind Man's Zoo]]*, 1989
**[[Our Time in Eden]]*, 1992
**[[Love Among the Ruins]]*, 1997
**[[The Earth Pressed Flat]]*, 1999
**[[Music from the Motion Picture]]*, 2013
**[[Twice Told Tales]]*, 2015

## Lähteet
* 10,000 Maniacs - Music Biography and Discography - AllRovi.com

## Aiheesta muualla
Vihertöpösirkku

**Vihertöpösirkku** (*Certhidea olivacea*) eli aiemmalta nimeltään **kerttusirkku**  on Etelä-Amerikan Galápagossaarilla elävä tangaroihin kuuluva varpuslintu. 

## Koko ja ulkonäkö
Vihertöpösirkku on darwininsirkuista pienin. Sen ruumiinpituus on noin 10 senttimetriä ja paino 8 grammaa. vihertöpösirkun kapea ja terävä nokka muistuttaa muodoltaan tangaroiden ja kerttujen nokkaa, mihin lajin nimikin viittaa. Lajin väritys on vaatimaton. Molempien sukupuolten höyhenpeite on samea ja väriltään oliivinvihreä. Aikaisemmin vihertöpösirkkua ja harmaatöpösirkkua (*Certhidea fusca*) pidettiin saman lajin populaatioina. Populaatioiden edustajien koossa ja värityksessä on vain vähän eroja, mutta niiden lauluäänet poikkeavat selvästi toisistaan. DNA-testien mukaan töpösirkkupopulaatioiden kehityshaarat erkanivat toisistaan jo 1,5–2,0 miljoonaa vuotta sitten tai jopa aiemmin. Vihertöpösirkkujen nokan muoto ja melodinen lauluääni poikkeavat selvästi saarten muista sirkuista.

## Levinneisyys ja elinympäristö
Vihertöpösirkkua tavataan kotoperäisenä lajina ainoastaan Ecuadorille kuuluvilla Galápagossaarilla. Se on saarten laajimmalle levinnyt darwininsirkkulaji, ja sitä tavataan kaikilla tärkeimmillä saarilla. Vihertöpösirkku elää Galapagosin saariston sisäosissa, harmaatöpösirkku puolestaan pienemmillä ulkosaarilla. vihertöpösirkkujen levinneisyys kattaa noin 7 800 neliökilometriä.  

Vihertöpösirkkujen ainoaa elinympäristöä ovat 300–700 metrin korkeudessa kasvavat kosteat ikivihreät metsät, joiden valtakasveja ovat asterikasveihin kuuluvan *[[Scalesia]]*-suvun puut. Harmaatöpösirkkujen elinympäristöä sen sijaan ovat saarten karut alueet, joiden kasvillisuus koostuu pensaista, kaktuksista ja lehtensä ajoittain pudottavista puista.

## Elintavat
Vihertöpösirkut ovat hyönteissyöjiä. Ne etsivät sammalten, lehtien ja kaarnojen alta ruoakseen hyönteisiä ja hämähäkkejä. Ohut, terävä nokka on mukautunut juuri tätä tarkoitusta varten. Vihertöpösirkut ovat ilmeisesti ainoita darwininsirkkuja, jotka pystyvät nappaamaan saaliinsa lennosta.

Lisääntymiskausi on yleensä kuumaan ja sateiseen aikaan, jolloin ravintoa on runsaiten. Kerttusirkut ovat yksiavioisia. Pari perustaa pienen reviirin ja rakentaa sinne pienen, kupolin muotoisen pesän, jonka sivulle tehdään sisäänkäyntiaukko. Naaras munii tavallisesti kolme munaa, joita se hautoo yksin noin 12 vuorokautta. Poikaset pysyttelevät pesässä kaksi viikkoa kuoriutumisensa jälkeen, kunnes jättävät pesänsä. Poikasia ja nuoria lintuja saalistavat usein suopöllöt. Aikuisia uhkaavat satunnaisesti myös galapagosinhiirihaukka ja galapagosinkyyryhaikara.

## Lähteet
Palau Reialin metroasema

**Palau Reial** on Barcelonan metron linjan 3 asema. Se sijaitsee Avinguda Diagonal -kadun alla Les Cortsin alueella. Metroaseman lähellä on myös samanniminen Trambaix-pikaraitiotien pysäkki.

Palau Reialin asema on avattu vuonna 1975 ja se on saanut nimensä lähistöllä sijaitsevasta Alfonso XIII:n 1920-luvulla rakennuttamasta kuninkaallisesta palatsista. Pikaraitiotiepysäkki puolestaan otettiin käyttöön vuonna 2004.

## Lähteet

## Aiheesta muualla

*Palau Reialin asema Trens de Catalunya -sivustolla
Pianokonsertto nro 1 (Mendelssohn)

Felix Mendelssohn sävelsi **ensimmäisen [[pianokonsertto]]nsa** g-mollissa (op. 25) Münchenin-matkalla 1830-luvun alussa. Hän omisti teoksensa Delphine von Schaurothille, paronittaren tyttärelle, jonka kanssa vietti matkallaan aikaa. Teos on peräisin ajalta, jolloin *Capriccio brilliant* (1830–1832) pianolle ja orkesterille oli kesken.

Mendelssohn toimi solistina konserttonsa kantaesityksessä Münchenissä 17. lokakuuta 1831. Hän saavutti menestystä, mutta suurimpaan maineeseen teos nousi Lisztin tulkinnan myötä.

Konsertollaan säveltäjä rikkoi perinteitä muun muassa tuomalla solistin esille vain muutaman tahdin mittaisen orkesterijohdannon jälkeen.

## Aiheesta muualla
# Molto allegro con fuoco
# Andante 
# Presto – Molto allegro e vivace

## Lähteet

## Aiheesta muualla
* IMSLP: Piano Concerto No.1, Op.25 (Mendelssohn, Felix) (nuotteja)
Micmacs

**Micmacs** (*Micmacs à tire-larigot*) on Jean-Pierre Jeunet’n ohjaama ranskalainen komediaelokuva vuodelta 2009. Se on komediaa ja fantasiaa sekoittava elokuva kodittomista, jotka aikovat kostaa asekauppiaille.

## Arvioita
Suomessa Helsingin Sanomien Nyt-liitteessä neljä kriitikkoa antoi elokuvalle tähtikeskiarvon 2,3. Muutamaa viikkoa myöhemmin kokoonpanoltaan hieman uudistunut kriitikkoraati antoi samassa liitteessä keskiarvon 2,0.

## Lähteet

## Aiheesta muualla
*
Roni Ollikainen

**Roni Joel Ollikainen** (s. 27. elokuuta 1990) on suomalainen uransa lopettanut pituushyppääjä. Hän edusti Helsingin Kisa-Veikkoja ja häntä valmensivat Harri Laiho ja Arto Bryggare.

Ollikainen sijoittui viidenneksi alle 20-vuotiaiden MM-kilpailuissa Bydgoszczissa 2008 tuloksella 746&nbsp;cm. 110 metrin aitajuoksussa hän karsiutui alkuerissä. Hän saavutti pronssia Kajaanin Kalevan kisoissa 2010 tuloksella 775&nbsp;cm. Suomi–Ruotsi-maaottelussa 2010 hän sijoittui toiseksi ennätyksellään 781&nbsp;cm, ja 11. syyskuuta 2010 hän voitti pituushypyn Annecyssa käydyssä DecaNation-maaottelussa ennätyksellään 800&nbsp;cm. Alle 23-vuotiaiden EM-kilpailuissa Ostravassa 2011 hän sijoittui kuudenneksi tuloksella 771&nbsp;cm.. Hän saavutti hopeaa Turun Kalevan kisoissa 2011 ennätyksellään 804&nbsp;cm.

Ollikainen jakoi pituushypyn 22-vuotiaiden Suomen ennätyksen 804&nbsp;cm Rainer Steniuksen, Pertti Pousin ja Tommi Evilän kanssa, kunnes otti ennätyksen omiin nimiinsä hypättyään 805&nbsp;cm Jämsässä 16. kesäkuuta 2012. Hän hyppäsi samassa kisassa 2,2 m/s:n myötätuulessa 832&nbsp;cm. Vuonna 2012 Helsingin EM-kisoissa Ollikainen hyppäsi pituushypyn karsinnassa  tuloksen 800&nbsp;cm ja selvisi sillä finaaliin yhdessä toisen suomalaisen Tommi Evilän kanssa, jonka tulos oli 801&nbsp;cm. Finaalissa Ollikainen venytti 805&nbsp;cm ja sijoittui kuudenneksi. Lahden Kalevan kisoissa 2012 hän voitti Suomen-mestaruuden tuloksella 791&nbsp;cm. Vaasan Kalevan kisoissa 2013 hän sai hopeaa tuloksella 788. Oulun Kalevan kisoissa 2016 hän voitti Suomen-mestaruuden tuloksella 780. Hän voitti Pohjoismaisen hallimaaottelun ja sijoittui sisäratojen SM-kilpailuissa toiseksi 2017. Seinäjoen Kalevan kisoissa 2017 Ollikainen sijoittui kolmanneksi tuloksella 782. Hän saavuttii sisäratojen SM-kilpailuissa pronssia 2018 ja kultaa 2019. Kalevan kisoissa 2019 hän saavutti hopeaa, 2020 pronssia ja 2022 hopeaa.

## Lähteet
* 
* 

### Viitteet
Viulukonsertto nro 2 (Saint-Saëns)

Camille Saint-Saëns sävelsi **toisen [[viulukonsertto]]nsa** C-duurissa (op. 58) vuonna 1858. Teos kuitenkin julkaistiin vasta vuonna 1879, ja Pierre Marsick toimi solistina sen kantaesityksessä 1880. Kyseessä on järjestyksessä säveltäjän ensimmäinen viulukonsertto, mutta koska seuraava oli jo julkaistu "ensimmäisenä", nimettiin tämä teos toiseksi. Siitä ei ole säilynyt tietoa, mikä innoitti Saint-Saënsin ryhtymään viulukonserton säveltämiseen.

Konsertto koostuu kolmesta osasta:

# Allegro moderato e maestoso - a tempo più allegro
# Andante espressivo
# Allegro scherzando quasi allegretto

## Lähteet

## Aiheesta muualla
* IMSLP: Violin Concerto No.2, Op.58 (Saint-Saëns, Camille) (nuotteja)
Afrikanhuuhkaja

**Afrikanhuuhkaja** (*Bubo capensis*)  on huuhkajien sukuun kuuluva lintu..
Sitä tavataan Eritreassa, Etiopiassa, Keniassa, Lesotossa, Malawissa, Mosambikissa, Namibiassa, Etelä-Afrikassa, Swasimaassa, Tansaniassa ja Zimbabwessa.

## Alalajit
Afrikanhuuhkajalla on kolme alalajia, *capensis* (Etelä-Afrikka  ja Namibian eteläisin osa), *mackinderi* (Länsi-Mosambikista ja Zimbabwesta keskiseen Länsi-Keniaan) sekä *dilloni* (Etiopian ylänkö ja Etelä-Eritrea). Niiden levinneisyys on paikoittaista. Alalaji *mackinderi*, joka on muita hivenen suurempi, erotetaan toisinaan lajiksi *Bubo mackinderi*.

## Lähteet

## Aiheesta muualla
*
Hyönteishuuhkaja

**Hyönteishuuhkaja** (*Bubo leucostictus*)  on huuhkajien sukuun kuuluva afrikkalainen lintulaji.

Sitä tavataan metsissä ja joilla Keski- ja Länsi-Afrikassa. Sen pituus on 43 cm, ja se on Afrikan huuhkajista pienin. Se on ainoa keltasilmäinen huuhkaja Afrikan sademetsissä.

## Lähteet

## Aiheesta muualla
*
Viulukonsertto nro 3 (Saint-Saëns)

Camille Saint-Saëns sävelsi **kolmannen [[viulukonsertto]]nsa** h-molli op. 61 vuonna 1880. Viuluvirtuoosi Pablo de Sarasate, jolle teos oli sävelletty, kantaesitti sen samana vuonna.

Saint-Saënsin viimeiseksi jäänyt viulukonsertto koostuu kolmesta osasta:

# Allegro non troppo
# Andantino quasi allegretto
# Molto moderato e maestoso – Allegro non troppo

## Lähteet
  

## Aiheesta muualla
* IMSLP: Violin Concerto No.3, Op.61 (Saint-Saëns, Camille) (nuotteja)
Bagger 288

**Bagger 288** on saksalaisen Krupp-yhtiön energia- ja kaivosyritys Rheinbraunille valmistama pyörökauhakaivinkone. Valmistuessaan 1978 Bagger 288 syrjäytti Nasan Crawler-transporterin maailman suurimpana tela-ajoneuvona 13&nbsp;500 tonnilla. Laitteen suunniteluun ja valmistamiseen kului viisi vuotta, sekä kokoamiseen toiset viisi vuotta, kokonaiskustannusten yltäessä 100 miljoonaan dollariin. Toisin kuin Crawler-transporter, joka luokitellaan omalla virtalähteellä toimivaksi telakuljettimeksi, Bagger 288 on ulkoisella virtalähteellä toimiva telakaivinkone.

Bagger 288 rakennettiin siirtämään maapeite hiilikaivoksen päältä Tagebau Habachissa Saksassa. Kone voi siirtää 240&nbsp;000 tonnia hiiltä tai 240&nbsp;000 kuutiometriä maapeitettä päivässä jalkapallokentän kokoiselta alueelta ja 30 metrin syvyydeltä. Hiiltä kaivetaan yhtenä päivänä 2400 hiilivaunun verran. Kaivin on 220 metriä pitkä ja n. 96 metriä korkea. Kone vaatii 16,56 megawattia ulkoista sähkövirtaa. Se liikkuu 2–10 m minuutissa (0,1–0,6&nbsp;km/h). Pääosan kori on 46 metriä leveä ja se on neljästä telavaunusta muodostuvien rivien päällä, joista jokainen on 3,8 metriä leveä. Leveä pohja alentaa maahan kohdistuvaa painetta ja se on vain 17,1 N/cm2. Tämä mahdollistaa kulkemisen soran, mullan ja jopa ruohon päällä ilman merkittäviä jälkiä. Koneen kääntösäde on 100 metriä ja se pystyy nousemaan 1:18 kallistuskulmassa.

Kaivinpään halkaisija on 21,6 m ja siinä on 18 kauhaa johon jokaiseen mahtuu 6,6 kuutiometriä maata.

Vuoden 2001 helmikuuhun mennessä kone oli kaivanut loppuun Tagenbau Hambachin kaivoksen eikä sitä enää tarvittu. Se siirrettiin kolmessa viikossa 22&nbsp;km:n päähän Garzweilerin kaivokselle moottorite 61:n, Erftjoen, junaradan ja usean tien yli. Siirto maksoi 150 milj. Saksan markkaa ja vaati 70 työmiehen joukon. Joet ylitettiin asettamalla suuria teräsputkia ja laskemalla niiden päälle kiviä ja soraa. Erikoisruohoa istutettiin pehmentämään sen kulkemista arvokkaan maapohjan yli. Bagger 288 siirtäminen kokonaisena tuli taloudellisemmaksi kuin sen siirtäminen osissa.

Bagger 288 kuuluu joukkoon saman kokoisia koneita kuten Bagger 281 (rakennettu 1958), Bagger 285 (1975), Bagger 287 (1976), Bagger 293 (1995), jne.

## Lähteet
Annikka Mutanen

**Mari Annikka Mutanen** (s. 13. huhtikuuta 1965 Polvijärvi) on suomalainen tiede­toimittaja ja judon EM-mitalisti, jolla on 5. danin musta vyö.

## Ura
### Toimittajana

Ammatiltaan Mutanen on toimittaja. Hän on työskennellyt muun muassa *[[Tiede (lehti)|Tiede-lehden]]* toimitus­päällikkönä sekä *[[Helsingin Sanomat|Helsingin Sanomissa]]* tiede­toimittajana ja pää­kirjoitus­toimittajana. Vuonna 2021 Suomen tiedetoimittajien liitto valitsi hänet vuoden tiede­toimittajaksi.

### Judo
Mutanen sai pronssia 48&nbsp;kilo­gramman sarjassa Pariisin EM-kilpailuissa 1992. Barcelonan olympialaisissa hän sijoittui samassa paino­luokassa jaetulle 16.&nbsp;sijalle. Maailman­cupin osa­kilpailuissa hän oli 52&nbsp;kilo­gramman sarjassa toinen Leondingissa 1992 ja Varsovassa 1995. Pohjois­maiden mestaruus­kilpailuissa hän sai hopeaa 56&nbsp;kilo­gramman paino­luokassa Tukholmassa 1997.

Mutanen edusti Finndai-seuraa. Hän voitti Suomen-mestaruuden 52&nbsp;kilo­gramman sarjassa vuosina 1990, 1991, 1993, 1994 ja 1996. SM-hopeaa hän sai samassa paino­luokassa vuosina 1989 ja 1992 sekä SM-pronssia myös samassa sarjassa 1987 ja 57&nbsp;kilo­gramman sarjassa vuonna 2002. Hänellä on 5. danin musta vyö.

## Lähteet
Lawyers in Love

**Lawyers in Love** on yhdysvaltalaisen laulaja-lauluntekijä Jackson Brownen studioalbumi vuodelta 1983. Browne on tuottanut levyn Greg Ladanyin kanssa. Tuotantoassistenttina on ollut Brian Reed.

Äänittäjät ovat Ladanyi ja James Geddes avustajanaan Ed Wong. Levy on äänitetty Los Angelesissa Downtown-studiossa.

Masteroinnin ovat tehneet Doug Sax ja Mike Reese Mastering Labissa.

Levykannen suunnittelusta on vastannut Jimmy Wachtel Dawn Patrol –yhtiöstä. Etukannen valokuvan on ottanut Matti Klatt paitsi kuun osalta Joe Sohms ja takakannen valokuvat yhtyeen jäsenistä Randee St. Nicholas. Muita osallisia ovat Elmi Graphics, Howard Carriker, Gloria von Jansky sekä Jon Rothschild ja Tim Griffith.

Levy on omistettu Ryanille ja Ethanille. Kiitoksissa on mainittu Lynne Sweeney ja David Geffen.

Jackson Brownen managereina ovat toimineet Peter Golden ja Donald "Buddha" Miller yhtiöstä Peter Golden and Associates, Inc.

Euroopan markkinoille levyä on valmistanut Saksassa Record Service GmbH, Alsdorf.

## Kappaleet

Sivu 1

# Lawyers in Love – 4:18
# On the Day – 3:56
# Cut It Away – 4:45
# Downtown – 4:37

Kappaleiden tekijä on Jackson Browne ja julkaisuyhtiö (U.K.) Warner Bros. Music Ltd.

Sivu 2

# Tender Is the Night – 4:50 (Russell Kunkel / Danny Kortchmar / Jackson Browne)
# Knock on Any Door – 3:39 (Danny Kortchmar / Craig Doerge / Jackson Browne)
# Say It Isn't True – 5:20 (Jackson Browne) 
# For a Rocker  – 4:05 (Jackson Browne)

Kappaleiden julkaisuyhtiöt (U.K.) ovat 1 & 2 Warner Bros. Music Ltd. / MCPS Ltd. 3 & 4 Warner Bros. Music Ltd.

## Muusikot

* Russell Kunkel – rummut
* Bob Glaub – basso, kitara kappaleella "Lawyers in Love" ja urut kappaleella "Say It Isn't True"
* Doug Haywood – urut, laulu, basso kappaleella "Say It Isn't True"
* Craig Doerge – pianot, syntetisaattorit
* Rick Vito – soolokitara, laulu
* Jackson Browne – kitara, laulu

* Danny Kortchmar on osallistunut sovitustyöhön
* Bill Payne soittaa urkuja kappaleella "On the Day"

## Lähteet

Jackson Browne LP *Lawyers in Love* (Asylum Records 96-0268-1, 1983)
Hirmumyrsky Suomessa vuonna 1890

**Hirmumyrsky Suomessa** 28. elokuuta 1890 (”Elokuun myrsky”) oli ainoa hirmumyrskynä Suomessa pidetty myrsky, kunnes Lyly-myrsky iski Suomeen marraskuun alussa 2024. Tarkkoja tuulen nopeuksia ei ole tiedossa silloisten mittauslaitteiden puutteellisuuden vuoksi, mutta meteorologi Pauli Jokinen on esittänyt pro gradussaan arvioita keskituulen nopeudesta Itämerellä 30–35 m/s, maa-alueilla 17–23 m/s, puuskahuipuissa todennäköisesti 27–40 m/s, konvektion aiheuttamien laskuvirtausten yhteydessä jopa yli 40 m/s. Joidenkin väitteiden mukaan keskituulennopeus oli Helsingissä ollut jopa 50 m/s.

Vantaan Honkanummelta on valokuva, jossa näkyy katkeilleita mäntyjä, Helsingissä Johanneksenkirkon ylimmät rakennustelineet romahtivat ja satoi rakeita. Myrsky oli laaja-alainen ja kesti yhdellä paikkakunnalla huomattavan pitkään. Etelä-Suomessa kaatui kymmeniä tuhansia puita, joista paksuimpien rungot olivat läpimitaltaan 40 cm. Myrsky vaati vähintään kolme kuolonuhria.

## Lähteet

## Aiheesta muualla
* Sakari Topelius ja "elokuunmyrsky" 1890, Aamulehti, 19.2.1933, nro 48, s. 7, Kansalliskirjaston digitaaliset aineistot
Georg Eberhard Rumpf

**Georg Eberhard Rumpf**, myös **Georgius Everhardus Rumphius** (1627 Wölfersheim, Hessen – 13. kesäkuuta tai 15. kesäkuuta 1702 Ambon, Alankomaiden Itä-Intia) oli saksalais-hollantilainen luonnontutkija ja tutkimusmatkailija.
__NOTOC__
Georg Rumpfin isä oli rakennusmestari tai arkkitehti Augustus Rumpf (1591–1666) ja äiti hollanninkielinen Anna Elisabeth Keller (k. 1651). Rumpf opiskeli Hanaun kimnaasissa ja osasi kirjoittaa ja puhua hyvin sekä saksaa että hollantia. Hän värväytyi Venetsian armeijan laivastoon, joka vuonna 1646 lähti purjehtimaan Brasiliaan. Matkalla laiva rantautui Portugaliin, jonne  jäi kolmeksi vuodeksi. Tämän jälkeen hän pestautui Hollannin Itä-Intian kauppakomppaniaan ja purjehti Bataviaan eli Jakartaan, jonne hän saapui kesäkuussa 1653.

Indonesiassa Rumpfin tittelinä oli insinööri tai aliluutnantti. Hän teki useita tutkimusretkiä saariston eri osiin, ja tutki etenkin kasveja. Kuvernööri Joan Maetsuycker antoi hänelle vapaat kädet viedä tutkimuksensa päätökseen. Sokeuduttuaan vuonna 1670 Rumpf jatkoi tutkimuksiaan poikansa Paulus Augustuksen ja ystäviensä avustamana. Rumpfia alettiin kutsua ”Indonesian Pliniukseksi” (*Plinius Indicus*).

Rumpf oli ensimmäisiä eurooppalaisia luonnontutkijoita, jotka perehtyivät Aasian eläimistöön ja kasvistoon. Hän kirjoitti useita teoksia Ambonin alueen luonnosta.

Rumpfin nimeämien kasvien tieteellisen nimen perässä käytetään nimen jälkeen liittettävää auktorilyhennettä **Rumph.**.

## Teoksia
* *Amboinsche Rariteitkamer* (1705)
* *Amboinsche Historie*
* *Amboinsche Lant-beschrijvinge*
* *Amboinsch Dierboek*.

## Lähteet
* 

### Viitteet

## Aiheesta muualla

* 
*
The Very Best of... The Inkspots

**The Very Best of... The Inkspots** on kokoelma-albumi The Inkspots -kvartetin tuotannosta.

Levyn on julkaissut Weton/Wesgram-levy-yhtiön alamerkki DGR.

## Kappaleet

Sivu 1

1. I Can't Give You Anything But Love – 2:40
: (McHugh / Field) L. Wright

2. Always – 2:30
: (Berlin) F.D.H.

3. I've Got the World on a String – 3:56
:(Arlen / Koehler) Peter Maurice

4. Sit Right Down and Write Myself a Letter – 3:39
: (Young / Ahlert) Chappell

5. Up a Lazy River – 2:31
: (Carmichael / Arodin) Southern

6. St. Louis Blues – 4:58
: (Handy) F.D.H.

7. Shine on Harvest Moon – 2:42
: (Bayes / Norworth) F.D.H.

8. When My Sugar Walks Down the Street – 2:02
: (Austin / McHugh / Mills) L. Wright

Sivu 2

1. Stars Fell on Alabama – 4:52
: (Parish / Perkins) Campbell Connelly

2. It Had To Be You – 3:59
: (Kahn / Jones) F.D.H.

3. People Will Say We're in Love – 2:42
: ( Rodgers / Hammerstein) Williamson

4. Frankie and Johnny – 3:03
: (Trad.)

5. It's a Sin to Tell a Lie – 2:41
: (Mahew) F.D.H.

6. Nice Work If You Can Get It – 2:33
: (G. & I. Gershwin)

7. Stardust – 2:59
: (Carmichael / Parish) L. Wright

8. Sweet Sixteen – 2:46
: (Hayes – McNulty) MCPS

## Lähteet

* The Inkspots MC *The Very Best of...* (DMC 1001)
Ildibad

**Ildibad**, myös **Ildibald** tai **Hildebad** (kuollut 541), oli ostrogoottien kuningas 540–541. Hän oli visigootti ja sukua visigoottien valtakunnan kuninkaalle. Ildibad valittiin kuninkaaksi vuonna 540, kun Belisarius oli vanginnut edellisen kuninkaan Vitigesin. Ildibad hallitsi aluksi vain pientä maakaistaletta Pavian ja Veronan välillä, mutta valloitti sittemmin Trevison, Ligurian ja Venetsian. Ildibad ehti hallita vain vuoden, kunnes hänen oma palvelijansa murhasi hänet eräissä juhlissa. Ildibadin kuoleman jälkeen kuninkaaksi valittiin Eraric.

## Lähteet
Juha Salonen (judoka)

**Juha Heikki ”Pupu” Salonen** (s. 16. lokakuuta 1961 Loimaa) on suomalainen judon Euroopan mestari ja MM-mitalisti.

Salonen sai alle 20-vuotiaiden EM-kilpailuissa pronssia yli 95&nbsp;kg:n sarjassa Edinburghissa 1979 ja Lissabonissa 1980. Maastrichtin MM-kilpailuissa 1981 hän hävisi yli 95&nbsp;kg:n painoluokan avausottelussaan kaikkien aikojen parhaaksi judokaksi sanotulle Yasuhiro Yamashitalle. Voitettuaan kaksi keräilyottelua hän selviytyi pronssiotteluun, jossa kukisti korealaisen Yong-Chol Chon saatuaan tämän pitävään sidontaan seitsemän sekuntia ennen ottelun loppua. Salonen oli aloittanut judoharrastuksen vain viisi vuotta aiemmin. 

Salonen voitti 1983 British Openin yli 95-kiloisten sarjan. Saman vuoden Pariisin EM-kilpailuissa hän sai pronssia avoimessa luokassa. Loppuottelusta hän putosi tuomariäänestyksellä belgialaista Robert van de Wallea vastaan. Los Angelesin olympialaisissa 1984 hän sijoittui avoimessa luokassa jaetulle 11. sijalle. Hamarin EM-kilpailuissa 1985 hän sai pronssia yli 95&nbsp;kg:n sarjassa. Opiskelijoiden MM-kilpailuissa São Paulossa 1986 hän oli avoimessa luokassa toinen. Soulin olympialaisissa 1988 hän sijoittui yli 95&nbsp;kg:n sarjassa kahden otteluvoiton myötä seitsemänneksi.

Salonen voitti avoimen luokan Euroopan-mestaruuden Helsingissä 1989. Barcelonan MM-kilpailuissa 1991 hän sijoittui yli 95&nbsp;kg:n sarjassa viidenneksi. Samassa kaupungissa järjestetyissä olympialaisissa 1992 hän oli raskaassa sarjassa jaetulla 21. sijalla.

Salonen edusti seuratasolla helsinkiläistä Chikaraa. Hän voitti Suomen-mestaruuden yli 95&nbsp;kg:n sarjassa 1980, 1981, 1983, 1984, 1985, 1988, 1991 ja 1993. SM-hopeaa hän sai samassa painoluokassa 1979, 1982, 1989 ja 1992 sekä yli 100&nbsp;kg;n sarjassa 2001. SM-pronssia hän saavutti yli 95-kiloisissa 1978.

## Lähteet
* 
### Viitteet
Chapman

**Chapman** on muun muassa seuraavien henkilöiden sukunimi:

* Allysha Chapman (s. 1989), kanadalainen jalkapalloilija
* Anna Chapman (s. 1982), venäläinen liikenainen ja vakoilija
* Annie Chapman (1841–1888), englantilainen henkirikoksen uhri
* Aroldis Chapman (1988), kuubalais-yhdysvaltalainen baseballpelaaja
* Art Chapman (1912–1986), kanadalainen koripalloilija
* Brenda Chapman (s. 1962), yhdysvaltalainen animaattori ja käsikirjoittaja
* Candace Chapman (s. 1983), kanadalainen jalkapalloilija
* Chuck Chapman (1911–2002), kanadalainen koripalloilija
* Colin Chapman (1928–1982), brittiläinen insinööri
* Dean-Charles Chapman (s. 1997), englantilainen näyttelijä
* Emmett Chapman (s. 1936), yhdysvaltalainen jazzmuusikko, Chapman Stickin keksijä
* Ernest Chapman (1926–2013), australialainen soutaja 
* Frank Chapman (1864–1945), yhdysvaltalainen lintutieteilijä
* Fredrik af Chapman (1721–1808), ruotsalainen amiraali ja laivanrakentaja
* Gary Chapman (s. 1938), yhdysvaltalainen baptistinen pastori, kirjailija, puhuja ja neuvonantaja
* George Chapman (1865–1903), puolalais-englantilainen sarjamurhaaja
* Graham Chapman (1941–1989), brittiläinen koomikko ja käsikirjoittaja
* Hayley Chapman (s. 1992), australialainen pistooliampuja
* Herbert Chapman (1878–1934), englantilainen jalkapalloilija ja valmentaja
* James Chapman (s. 1977), brittiläinen toimittaja ja poliitikko
* James Chapman (s. 1968), brittiläinen historioitsija ja mediatutkija
* John Chapman, *Johnny Appleseed* (1774–1845), yhdysvaltalainen omenanviljelyn kehittäjä
* Katie Chapman (s. 1982), englantilainen jalkapalloilija
* Keith Chapman (s. 1959), brittiläinen lastenohjelmien käsikirjoittaja
* Ken Chapman (1927–2015), yhdysvaltalaissyntyinen skandinaavisten kielten professori
* Maile Chapman, yhdysvaltalainen kirjailija
* Mark David Chapman (s. 1955), John Lennonin murhaaja
* Mark Lindsay Chapman (s. 1954), englantilainen elokuva- ja televisionäyttelijä
* Mike Chapman (s. 1947), australialais-englantilainen musiikkituottaja ja säveltäjä
* Paul Chapman (1954–2020), walesilainen kitaristi
* Reuben Chapman (1799–1882), yhdysvaltalainen lakimies ja poliitikko
* Ron Chapman, yhdysvaltalainen radiotoimittaja
* Sally Chapman, yhdysvaltalainen jännityskirjailija
* Stepan Chapman (1951–2014), yhdysvaltalainen kirjailija
* Steven Curtis Chapman (s. 1962) on yhdysvaltalainen laulaja, lauluntekijä, levytuottaja, kirjailija ja adoptiotoiminnan puolestapuhuja
* Thomas Chapman (1946–1919), angloirlantilainen maanomistaja ja baronetti
* Tracy Chapman (s. 1964), yhdysvaltalainen laulaja ja lauluntekijä.

## Nimen muita merkityksiä
* 2409 Chapman, päävyöhykkeen asteroidi.
Pyhä toimitus

**Pyhä toimitus** voi tarkoittaa ainakin seuraavia asioita:

* Pyhä toimitus, Juice Leskisen kappale
* sakramentti, kirkon pyhä toimitus
* kirkollinen toimitus termin laajemmassa merkityksessä
* uskonnollinen riitti eri uskonnoissa.
Varma (täsmennyssivu)

**Varma** tai **Warma** voi tarkoittaa seuraavia:

* **varma**, asia tai tieto, johon voidaan luottaa ilman epäilyksiä
* Varma, suomalainen keskinäinen työeläkevakuutusyhtiö
* Varma, suomalainen etunimi
* *Warma*, myöhemmin Oulu II, vuonna 1908 rakennettu hinaaja
* ''Warma'', vuonna 1922 rakennettu suomalainen puinen parkkilaiva
* *[[Jäänmurtaja Varma]]*, vuonna 1968 valmistunut suomalainen jäänmurtaja
* Sukunimenä:
** Aleksander Warma (1890–1970), Viron pakolaishallituksen presidentti 1960-luvulla
** Indira Varma (s. 1973), englantilainen näyttelijä
** Mahadevi Varma (1907–1987), intialainen kirjailija
** Raima Dev Varma, *Raima Sen* (s. 1979), intialainen näyttelijä
** Ravi Varma (1848–1906), intialainen taidemaalari
** Sunil Varma (s. 1974), intialainen näyttelijä
** Tara Singh Varma (s. 1948), alankomaalainen kommunistipoliitikko.
Lahden vaakuna

**Lahden vaakuna** on Lahden kaupungin tunnus. Vaakunan aihe viittaa rautatiehen, joka vaikutti ratkaisevasti kaupungin syntyyn sen risteyskohtaan.

Vaakunan heraldinen selitys on "hopeakentässä musta, seitsenpuolainen rautatievaunun pyörä; pyörän kehältä nousee jokaisen puolapuun kohdalta punainen liekki." Vaakunan on piirtänyt uudelleen Ahto Numminen vanhan vaakunan pohjalta, ja Lahden kaupunginvaltuusto hyväksyi ehdotuksen uudesta vaakunaselityksestä kokouksessaan 11. joulukuuta 1967. Sisäasiainministeriö vahvisti vaakunan käyttöön 14. toukokuuta 1968.

## Vaakunan historia
Ainoastaan kaupungeilla oli oikeus käyttää vaakunaa ennen vuoden 1949 kunnallislakia, ja kun Lahdesta tuli kaupunki 1905, vaakunan hankkiminen tuli ajankohtaiseksi. Kaupungille vahvistettiinkin sellainen 1912 vaakunan aiheen ollessa hyvin pitkälle sama seitsenpuolainen pyörä liekkeineen kuin nykyisessäkin vaakunassa. Vaakunan suunnitteli Werner von Hausen aikaisemman vuoden 1910 ehdotuksensa pohjalta. Jac. Ahrenberg esitti kaupungille merenneito-aiheista vaakunaa vuosina 1904 ja 1912; kumpaakaan esitystä ei koskaan hyväksytty, mutta sen aihetta on käytetty myöhemmin Päijät-Hämeen vaakunassa.

Ensimmäisen kerran kaupungin vaakunakuvausta on muutettu 1955, jolloin sitä yksinkertaistettiin muotoon *hopeakentässä musta pyörä, jonka kustakin puolapuusta lähtee punainen liekki*. Lahden kaupunginvaltuusto hyväksyi tämän ehdotuksen 12. syyskuuta, ja sisäasiainministeriö hyväksyi uuden vaakunan 21. lokakuuta.

Vaakuna uudistettiin vielä kerran 1968, kun vaakunakuvaus täsmennettiin nykyiseen muotoonsa.


Tiedosto:Lahti vaakunaehdotus 1904.jpg|Ahrenbergin ensimmäinen ehdotus vuodelta 1904.
Tiedosto:Lahti vaakunaehdotus 1910.jpg|Werner von Hausenin ensimmäinen ehdotus vuodelta 1910.
Tiedosto:Lahti vaakunaehdotus 1912.jpg|Ahrenbergin toinen ehdotus vuodelta 1912.
Tiedosto:Lahti vaakuna 1912.jpg|Von Hausenin ehdotus, joka hyväksyttiin 1912.
Tiedosto:Lahti vaakuna 1955.jpg|Sisäasiaministeriön 1955 vahvistama V. Semerin malli.
Tiedosto:Lahti vaakuna 1967.jpg|Ahto Nummisen vuonna 1968 hyväksytty malli.


## Lähteet
Chen Jin

**Chen Jin** (; s. 10. tammikuuta 1986 Handan) on kiinalainen sulkapalloilija ja olympiamitalisti. Hän voitti pronssia kaksinpelistä Pekingin olympialaisissa 2008. Chen on voittanut urallaan useita tärkeitä turnauksia, kuten Saksan, Puolan, Macaon ja Sveitsin avoimet. Hän on ollut kaksinpelin maailmanlistalla parhaimmillaan 2. sijalla, jonka hän saavutti vuonna 2010.

## Lähteet
Eraric

**Eraric** (kuollut lokakuussa 541) oli lyhyen aikaa ostrogoottien kuningas vuonna 541. Ruugien heimoon kuulunut Eraric nousi kuninkaaksi edeltäjänsä Ildibadin murhan jälkeen. Gootit murhasivat hänet kuitenkin jo muutaman kuukauden kuluttua. Uudeksi kuninkaaksi valittiin Totila.

## Lähteet
Sinfonia nro 3 (Röntgen)

Julius Röntgen sävelsi **kolmannen [[sinfonia]]nsa** c-mollissa 25. toukokuuta – 8. kesäkuuta 1910. Teos on kahden ensimmäisen kadonneen sinfonian (1872, 1875) tavoin neliosainen. Työ sen orkestraation parissa valmistui 30. syyskuuta. Sinfonian kantaesitti 11. tammikuuta 1911 säveltäjän itsensä johtama Utrechtin kunnallisorkesteri. Utrechtin kunnallisorkesterin kapellimestari Wouter Hutschenruyter omisti teokselle artikkelin *[[Het Theater]]* -lehdessä, ja myös *[[Utrechts Dagblad]]in* journalisti Hugo Nolthenius oli teoksesta innoissaan. Hän myös tapasi kuulijoiden joukosta Percy Graingerin.

Concertgebouw-orkesteri tulkitsi sinfonian Amsterdamissa maalis- ja huhtikuussa. Teos nousi erääksi säveltäjän esitetyimmistä. 23. joulukuuta 1917 järjestetty esitys jäi kuitenkin viimeiseksi vuosiin.

## Osat
# Allegro molto e passionato
# Andante, un poco sostenuto
# Presto feroce
# Largamente – Allegro – Largamente

## Levytyksiä
* Julius Röntgen: Symphony No 3 / Suite "Aus Jotunheim" (Staatsphilharmonie Rheinland-Pfalz, David Porcelijn; cpo, 2006)

## Aiheesta muualla
* Allmusic.com: Symphony No. 3 in C minor
Sisilian maanjäristys 1693

**Sisilian maanjäristys** tapahtui 11. tammikuuta 1693 samaan aikaan, kun Etna-tulivuori purkautui. Järistys tuhosi ainakin 45 kylää ja kaupunkia. Yksi pahimmin kärsineistä oli Catania, jonka asukkaista kuoli kaksi kolmannesta.

## Lähteet
Tennis kesäolympialaisissa 1924

**[[Kesäolympialaiset 1924|Vuoden 1924 kesäolympialaisten]] [[Tennis olympialaisissa|tennis]]** järjestettiin 13. &ndash; 21. heinäkuuta 1924 Stade Olympique Yves-du-Manoirilla, Pariisissa, Ranskassa. Tämä oli seitsemäs kerta, kun laji oli mukana olympialaisten ohjelmassa. Mukana oli 124 osanottajaa 27 eri maasta. Tapahtumia oli viisi.

Suomalaisista mukana olivat Arne Grahn, Runar Granholm, Boris Schildt ja Ernst Schybergson. Kaikki putosivat sekä kaksin- että nelinpelissä jo ensimmäisen ottelunsa jälkeen.

## Mitalistit

## Mitalitaulukko

## Lähteet
*Tennis at the 1924 Paris Summer Games
Mikko Järvinen (jalkapalloilija)

**Mikko Järvinen** (s. 29. maaliskuuta 1982 Lahti) on suomalainen jalkapalloilija.

Hyökkääjänä pelannut Järvinen teki Veikkausliiga-debyyttinsä FC Lahden pelaajana ottelussa MyPaa vastaan toukokuussa 2002. Kaiken kaikkiaan hän edusti FC Lahtea 11 Veikkausliiga-ottelussa vuosina 2002–2003. Pelatessaan FC Futurassa hänestä tuli Suomen Cupin 2006 paras maalintekijä yhdeksällä maalillaan yhdessä EBK:ta edustaneen Sami Hellströmin kanssa.

## Lähteet
Marshall Grant

**Marshall Grant** (5. toukokuuta 1928 Bryson City, Pohjois-Carolina – 7. elokuuta 2011 Jonesboro, Arkansas) oli yhdysvaltalainen kontrabasisti ja sähköbasisti, laulaja. Hän oli Johnny Cashin alkuperäisen taustayhtyeen The Tennessee Twon jäsen Luther Perkinsin kanssa.

## Elämä
Grant syntyi Bryson Cityn lähellä ja kasvoi 12-lapsisessa perheessä Bessemer Cityssä. Hän meni naimisiin Etta May Dickersonin kanssa 1946, ja he muuttivat Memphisiin. Grant työskenteli automekaanikkona ja alkoi soittaa kitaraa yhdessä kollegoidensa Luther Perkinsin ja A. W. Kernodlen kanssa. Samassa yrityksessä työskenteli myös Johnny Cashin veli Roy, joka esitteli kolmikon Cashille. Alkujaan Cash, Perkins ja Grant soittivat kaikki rytmikitaraa, mutta yhteisellä päätöksellä Grant siirtyi bassoon.

Elvis Presleyn inspiroimana he koe-esiintyivät Sun Recordsin Sam Phillipsille, joka hylkäsi kuitenkin gospelia soittaneen yhtyeen, sillä gospel ei myisi tarpeeksi. Steel-kitaraa soittanut Kernodle jätti yhtyeen tämän jälkeen. Yhtye siirtyi Phillipsin suosituksesta rock and rolliin, ja he saivat lopulta levytyssopimuksen Sun Recordsille. Grant soitti Cashin yhtyeessä 25 vuoden ajan. Hän ei polttanut ja oli absolutisti. Grant joutuikin käytännössä paimentamaan Cashia aikoina, jolloin tämä oli huumekoukussa ja itsetuhoinen.

Grantin ja Cashin yhteistyö loppui vuonna 1980, kun Cashin jatkuva huumeiden käyttö johti useisiin erimielisyyksiin, joiden seurauksena Cash päätti erottaa Grantin. Pian tämän jälkeen Grant ja vuonna 1968 kuolleen Perkinsin perhe nostivat erilliset oikeusjutut Cashia vastaan. He syyttivät tätä eläkerahojen kavaltamisesta. Juttu sovittiin lopulta oikeudessa. Grant toimi jatkossa Statler Brothersin managerina. Hän oli vuonna 1965 levyttänyt yhtyeen kanssa hittikappaleen ”Flowers on the Wall”. Myöhemmin Grant ja Cash sopivat riitansa, kun Cash oli myöntänyt vuoden 1997 omaelämäkerrassaan tehneensä väärin. He soittivat vielä uudestaan yhdessä vuonna 1999.

Grant jäi eläkkeelle 2002 ja asui viimeiset vuotensa Hernandossa, Mississippissä, vaimonsa Ettan kanssa. Grantin omaelämäkerta *I Was There When it Happened: My Life With Johnny Cash* julkaistiin lokakuussa 2006. Seuraavana vuonna The Tennessee Two valittiin Musicians Hall of Fameen. Larry Bagby esitti Grantia vuoden 2005 elokuvassa *[[Walk the Line]]*.

Grant kuoli elokuussa 2011 Jonesborossa, mihin hän oli matkustanut osallistuakseen Johnny Cash -festivaaleille, jonka tarkoituksena oli kerätä rahaa Cashin nuoruudenkodin kunnostamiseen. Grant oli osallistunut torstain konsertin harjoituksiin keskiviikkona, 3. elokuuta. Hän oli kuitenkin yöllä joutunut aneurysman takia sairaalaan, missä hän kuoli sunnuntaina.

## Lähteet

## Aiheesta muualla
* http://www.rockabillyhall.com/LutherPerkins1.html  at Rockabilly Hall of Fame
Nathan Delfouneso

**Nathan Abayomi Delfouneso** (s. 2. helmikuuta 1991 Birmingham, Yhdistynyt kuningaskunta) on englantilainen jalkapalloilija. 185 senttimetriä pitkän Delfouneson pelipaikka on hyökkääjä.

Delfouneso on Aston Villan oma kasvatti. Hän pelasi ensimmäisen virallisen ottelunsa seuran ykkösjoukkuessa tultuaan vaihdosta kentälle Hafnarfjörðuria vastaan pelatussa UEFA Cupin toisen kierroksen ottelussa. Samalla hänestä tuli 17 vuoden ja 195 päivän ikäisenä nuorin Aston Villaa eurocup-ottelussa edustanut pelaaja. Ensiesiintymisensä Valioliigassa Delfouneso 15. maaliskuuta 2009 Tottenhamia vastaan pelatussa ottelussa. 6. marraskuuta hän allekirjoitti vuoteen 2012 ulottuvan jatkosopimuksen. Delfouneso teki ensimmäisen Valioliiga-maalinsa 18. huhtikuuta 2010 Portsmouthia vastaan.

## Lähteet
Ivan Turina

**Ivan Turina** (3. lokakuuta 1980 Zagreb, Jugoslavia – 2. toukokuuta 2013 Solna, Ruotsi) oli kroatialainen jalkapalloilija, pelipaikaltaan maalivahti. Hän edusti ennen kuolemaansa ruotsalaista AIK:ta, jota ennen hän pelasi muun muassa Dinamo Zagrebissa ja Lech Poznańissa. Turina pelasi maansa aikuisten maajoukkueessa yhdessä ottelussa, kun hän pelasi toisen puoliajan Hongkongia vastaan vuonna 2006. Hän pelasi Kroatian juniorimaajoukkueissa yhteensä kymmenen ottelua. 

Turina kuoli 2. toukokuuta 2013 kotonaan saatuaan sairaskohtauksen.

## Saavutukset
*Lähde:*  

* Kroatian liiga: 2006, 2007 ja 2010
* Kroatian cup: 2004 ja 2007

## Lähteet
Benjamin Whorf

**Benjamin Lee Whorf** (24. huhtikuuta 1897 Winthrop, Massachusetts, Yhdysvallat – 26. heinäkuuta 1941) oli yhdysvaltalainen kielitieteilijä. Whorf tunnetaan laajalti ajatuksista, jotka koskevat kielen suhteellisuutta, oletusta, että kieli vaikuttaa ajatteluun. Se on keskeinen aihe monissa hänen julkaisuissaan, ja häntä pidetään tämän näkemyksen isänä. Teoriasta käytetään usein nimitystä *[[Sapirin-Whorfin hypoteesi]]*, ja se on nimetty hänen ja hänen ohjaajansa Edward Sapirin mukaan. 

Whorf oli alkujaan koulutukseltaan kemian insinööri, mutta kiinnostui myöhemmin kielitieteestä, jota hän opiskeli Sapirin oppilaana Yalen yliopistossa. Whorfin kiinnostus kieliin johtui hänen kiinnostuksestaan kreationismiin ja tahtoon todistaa evoluutioteoria vääräksi. Whorfia häiritsi se, että uskonnollisten tekstien maailman kuva oli niin erilainen kuin tieteellisen, ja hän julkaisi evoluutioteorian kumoamisesta 130&nbsp;000-sanaisen artikkelin, joka perustuu argumenttiin suunnittelijan välttämättömyydestä. Kymmenenä viimeisenä elinvuotenaan hän omisti vapaa-aikansa kielitieteen opinnoille ja teki kenttätyötä intiaanien kielten parissa Yhdysvalloissa ja Meksikossa. Hänestä tuli aikansa merkittävimpiä kielitieteilijöitä, vaikka hän yhä työskenteli palotarkastajana Hartfordin vakuutusyhtiössä. Hän julkaisi hopin kieliopin, tutkimuksia nahuatlin murteista, mayojen hieroglyfikirjoituksista ja yritti ensimmäisenä rekonstruoida uto-asteekkien kieltä. Hän julkaisi useita artikkeleita arvostetuimmissa kielitieteellisissä julkaisuissa, joista monet käsittelivät hänen näkemyksiään siitä, miten kielijärjestelmät vaikuttavat ajatteluun ja kielenkäyttäjien käyttäytymiseen.

## Elämäkerta
Whorfin vanhemmat olivat Harry ja Sarah (Lee) Whorf. Hän suoritti MIT:stä 1918 tutkinnon kemiantekniikassa. Hän siirtyi pian palotarkastajaksi Hartfordin palovakuutusyhtiöön, mutta opiskeli vapaa-aikanaan antropologiaa ja kielitiedettä.

Vuonna 1931 Whorf aloitti kielitieteen opinnot Yalen yliopistossa ja teki pian vaikutuksen Edward Sapiriin, joka tuki hänen opintojaan. Vuonna 1936 Whorf nimitettiin Yalessa tutkijan kunniavirkaan *Honorary Research Fellow in Anthropology*. Vuonna 1937 Yale myönsi hänelle *Sterling Fellowshipin*. Hän toimi antropologian professorina 1937–1938, jolloin hän alkoi sairastella vakavasti.

Whorfin nuorempi veli oli näyttelijä ja ohjaaja Richard Whorf.

Whorf kuoli 44-vuotiaana syöpään. Hänet muistetaan lähinnä postuumisti ilmestyneestä teoksesta *Language, Thought, and Reality* (1956).
## Kirjallisuutta
### Suomennokset
* 
## Lähteet
Five-a-Side

**Five-a-Side** on brittiyhtye Acen ensimmäinen studioalbumi vuodelta 1974. Levy on ilmestynyt Anchor Recordsin kustantamana ja sen on tuottanut John Anthony Neptune Prods. -yhtiölle. Äänittäjinä ovat olleet Pat Moran, Mike Stone ja Denis McKay.

Albumin tunnetuin kappale on singlenäkin menestynyt "How Long". Kappaleen tekijä on Paul Carrack, jolta on ilmestynyt omiakin levyjä vuoden 1980 *[[Nightbird (Paul Carrack)|Nightbird]]*-albumista lähtien.
__notoc__
## Kappaleet

### Sivu 1

# Sniffin' About (Carrack / King)
# 24 Hours (Carrack)
# Why (Carrack)
# How Long (Carrack)
# The Real Feeling (Carrack)

### Sivu 2

# Rock And Roll Runaway (King / Harris / Carrack / Comer)
# Time Ain’t Long (Carrack / Walker)
# Know How It Feels (Carrack)
# Satellite (Carrack)
# So Sorry Baby (Harris)

## Lähteet

* Ace MC *Five-a-Side* (Anchor Records TC-ANCL 2001, 1974)
Sneakin’ Suspicion

**Sneakin' Suspicion** on brittiyhtye Dr. Feelgoodin kolmas studioalbumi vuodelta 1977. Levy on ilmestynyt United Artists Recordsin kustantamana ja sen on tuottanut Bert de Coteaux Monmouthissa Rockfield-studioilla. De Coteaux on yhdysvaltalainen ja toiminut aiemmin soulin parissa.

Yhtyeen kitaristi Wilko Johnson jätti yhtyeen tämän albumin jälkeen. Nimellisenä syynä tähän esitettiin hänen tyytymättömyytensä kappaleen "Lucky Seven" sisällyttämisestä levylle. Wilkon tilalle tuli John Mayo.

Äänittäjänä on ollut Pat Moran ja miksaus on tehty New Yorkissa Media Sound -studioilla. Masteroinnin on tehnyt John Dent Trident-studiolla.

Levykannen suunnittelusta on vastannut Paul Henry ja valokuvat on ottanut Gered Mankowitz. Kansikuvassa on yhtyeen keulahahmo Lee Brilleaux. Naismallin vaatetuksesta on vastannut Liberated Ladies. Kannen on valmistanut Englannissa Robert Stace.

## Kappaleet

; Sivu 1

1. Sneakin' Suspicion (Wilko Johnson) – 3:51
: United Artists Music Ltd.
2. Paradise (Wilko Johnson) – 4:06
:  United Artists Music Ltd.
3. Nothin' Shakin' (But the Leaves on the Trees) – 3:28
:  (Fontaine / Gluck / Colacrai / Lampert)
:  Jewel Music Pub. Co. Ltd.
4. Time and the Devil (Wilko Johnson) – 3:01
:  United Artists Music Ltd.
5. Lights Out (S. David / M. Rebennack) – 1:55
:  Venice Music Ltd.

;Sivu 2

1. Lucky Seven (Lew Lewis) – 2:45
:  Message Choice Ltd.
2. All My Love (Wilko Johnson) – 3:47
:  United Artists Music Ltd.
3. You'll Be Mine (Willie Dixon) – 3:14
:  Jewel Music Pub. Co. Ltd.
4. Walking on the Edge (Wilko Johnson) – 3:36
:  United Artists Music Ltd.
5. Hey Mama, Keep Your Big Mouth Shut (E. McDaniel) – 3:56
:  Tristan Music Ltd.

## Single

* *Sneakin' Suspicion* / "Lights Out" (United Artists UP 36255)

"Lights Out" on versio Jerry Byrnen New Orleans -hitistä.

## Muusikot

Dr. Feelgood:
* John B. Sparks – basso, taustalaulu
* Lee Brilleaux – laulu, slide-kitara, huuliharppu
* The Big Figure – rummut, perkussiot, taustalaulu
* Wilko Johnson – kitara, laulu

Lisäksi Tim Hinkley soittaa kosketinsoittimia.

## Lähteet

Dr. Feelgood LP *Sneakin' Suspicion* (United Artists Records UAS 30075, 1977)
Approved by The Motors

**Approved by The Motors** on brittiläisen The Motors -yhtyeen toinen studioalbumi vuodelta 1978. Levyn tunnetuin kappale on singlehitti "Airport", josta on tehty suomalainenkin versio.

Levyn on kustantanut Virgin Records ja sen ovat tuottaneet Peter Ker sekä yhtyeen jäsenistä Nick Garvey ja Andy McMaster.

Ääniteknikkona on ollut Ker lontoolaisissa studioissa Pathway, Basing Street, IBC ja Olympic. Äänitys on aloitettu 1. helmikuuta Pathwayssä kasiraitanauhurilla. Siirto 24-raitaiseksi on sitten tehty Basing Streetin studiossa 2. Päällekkäisäänitykset ja miksaus on tehty tässä ja IBC-studiossa. Peter Ker oli jo aiemmin äänittänyt yhtyeen demonauhat ennen levytyssopimuksen sopimista Virgin Recordsin kanssa 13. toukokuuta 1977.

Levykannen suunnittelusta on vastannut Cooke Key. Kuvassa yhtyeen jäsenet ovat vasemmalta oikealle: Andy McMaster, Nick Garvey, Bram Tchaikovsky ja Rick Slaughter.

Yhtyeen managerina on toiminut Richard Ogden yhtiöstä Ozone Management Limited, jonka osoite Lontoossa on ollut 15, Great Western Road, London W9. Kiitoksissa mainitaan Kevin Dallimore Basing Street -studiosta.

Levypussiin on painettu selostus yhtyeen historiasta.

## Kappaleet

Sivu 1
# Airport (McMaster) – 4:36
# Mammma Rock 'n' Roller (McMaster / Garvey / Hann / Tchaikovsky) – 4:03
# Forget About You (McMaster) – 2:51
# Do You Mind (McMaster) – 3:22
# You Beat the Hell Outta Me (Garvey / McMaster) – 3:24

Kappaleiden julkaisijat: 1, 3, 4 Island Music Ltd. 2, 5 Virgin Music (Publishers) Ltd / Island Music Ltd.

Sivu 2

# Breathless (Garvey / McMaster / Hann) – 4:30
# Soul Redeemer (McMaster) – 2:40
# Dreaming Your Life Away (McMaster / Garvey / Hann) – 4:48
# Sensation (Garvey / McMaster / Hann / Tchaikovsky) – 3:22
# Today (McMaster) – 3:45

Kappaleiden julkaisijat: 2, 5 Island Music Ltd. 1, 3, 4 Virgin Music (Publishers) Ltd / Island Music Ltd.

## The Motors

* Andy McMaster – laulu, basso, koskettimet
* Nick Garvey – laulu, kitara, basso
* Bram Tchaikovsky – laulu, kitara
* Rick Slaughter – laulu, rummut

## Lähteet

* The Motors LP *Approved by The Motors* (Virgin Records V 2101, 1978)
Viulukonsertto nro 3 (Paganini)

Niccolò Paganini sävelsi **kolmannen [[viulukonsertto]]nsa** E-duurissa (MS 50) Napolissa vuonna 1826. Se ei kuulu säveltäjän yleisimmin soitettuihin viulukonserttoihin. Silti esimerkiksi Henryk Szeryng on pitänyt sitä niistä vakuuttavimpana sekä sävellyksenä että teknisenä taidonnäytteenä. Tyypillinen kolmannen viulukonserton esitys kestää kaikkein pisimpään (yli puoli tuntia). Teos on kolmiosainen.

Paganini kantaesitti konserttonsa Wienissä 24. heinäkuuta 1828.

## Osat
# Introduzione. Andante – Allegro marziale
# Adagio. Cantabile spianato
# Polacca. Andantino vivace

## Lähteet
Charlotte Checkers

**Charlotte Checkers** on yhdysvaltalainen jääkiekkoseura, joka on kotoisin Pohjois-Carolinan osavaltiosta Charlottesta. Seura pelaa AHL-liigassa sen itäisen konferenssin Atlantti-divisioonassa. Checkers on NHL-seura Florida Panthersin farmijoukkue.

Charlotte Checkersin farmiseura ECHL-liigassa on Savannah Ghost Pirates.

## Historia
Ensimmäinen Charlotte Checkers perustettiin 1956, jolloin kaksi kautta toiminut *Baltimore Clippers* siirrettiin Charlotteen. Nimellä *Charlotte Clippers* seura pelasi EHL-liigassa sen lopettamiseen 1973 saakka. Vuonna 1960 seura nimettiin uudelleen Charlotte Checkersiksi. Checkers voitti EHL:n mestaruuden 1957, 1971 ja 1972. Vuonna 1973 Checkers jatkoi EHL:n seuraajassa SHL-liigassa, jonka mestaruuden seura voitti 1975 ja 1976. Charlotte Checkers lopetti toimintansa samaan aikaan kun SHL lakkautettiin vuonna 1977.

Charlotte Checkers perustettiin uudelleen vuonna 1993 ja se liittyi ECHL-liigan. Checkers selviytyi pudotuspeleihin liigassa pelatuissa 15 kauden aikana kymmenen kertaa, ja parhaimmillaan voitti liigan mestaruuden Kelly Cupin 1996. Vuonna 2010 Checkersin omistaja osti AHL-seura Albany River Ratsin ja siirsi sen Charlotteen. Albany oli Carolina Hurricanesin farmijoukkue, ja se haluttiin lähemmäs seuran kotikaupunkia Raleighia.

Checkersin ECHL-kokoonpano yhdistettiin Charlotteen siirtyneeseen AHL-joukkueeseen, joka sai nimekseen Charlotte Checkers. Ennen yhdistymistä Charlotte oli toiminut New York Rangersin ja Colorado Avalanchen farmijoukkueiden farmina.

## Joukkue kaudella 2025–2026
*(Tilanne 1. joulukuuta 2025)*

### Valmennus & Joukkueenjohto
* **Päävalmentaja:**Geordie Kinnear 
* **Apuvalmentaja:** Bobby Sanguinetti 
* **Maalivahtivalmentaja:**Leo Luongo 
* **Videovalmentaja:**Alec Rippetoe 
* **Fysiikkavalmentaja:**Nate Mitton 
* **Huoltopäällikkö:**Chris Fournier 
* **Omistaja:**Michael A. Kahn 
* **Omistaja:**Andrew Kaufmann 
* **Varapuheenjohtaja:**Derek Wilkinson 
* **Toimitusjohtaja:**Gregory Campbell 

*Lähde: EliteProspects*

## Lähteet

## Aiheesta muualla
*Seuran kotisivut
Viulukonsertto nro 1 (Paganini)

Niccolò Paganini sävelsi **ensimmäisen [[viulukonsertto]]nsa** (op. 6, MS 21) vuosina 1815–1816. Teosta pidettiin aikanaan teknisesti erittäin vaativana. Se on alun perin Es-duurissa, mutta nykyisin se transponoidaan tavallisesti D-duuriin. Musiikissa on hyödynnetty näyttäviä tekniikoita, kuten vasemman käden pizzicatoja ja laajoja arpeggioita. Teoksessa on vaikutteita Gioacchino Rossinin oopperoiden musiikillisesta kielestä. Nuotit julkaistiin vasta vuonna 1851 Paganinin jo kuoltua.

Teos koostuu kolmesta osasta:

# Allegro maestoso – Tempo giusto
# Adagio
# Rondo: Allegro spirituoso – Un poco più presto

## Lähteet

## Aiheesta muualla
* IMSLP: Violin Concerto No.1, Op.6 (Paganini, Niccolò) (nuotteja)
Rumble (Transformers)

**Rumble** on kuvitteellinen robotti Transformers-universumissa.

## The Transformers
Rumble ja hänen veljensä Frenzy ovat Soundwaven C-kaseteiksi muuntautuvia apureita. He molemmat käyttävät aseenaan täristimiä, joilla he voivat aiheuttaa maanjäristyksiä.

## War for Cybertron
War for Cybertronissa Rumble esiintyy Autobottikamppanjan toisen tason lopussa pomovastustaistelussa Soundwavea vastaan.

## Ääninäyttelijät

## Aiheesta muualla
*Lisätietoa Rumblesta TFWIKI.Netissä, Transformers-aiheisesta wikiassa